Marcus Brown

Marcus James Brown (g. 1974 m. balandžio 3 d. Vakarų Memfyje, Arkanzase) – amerikiečių krepšininkas, vienas rezultatyviausių Eurolygos žaidėjų.

 Karjera 
Marcus Brownas savo karjerą pradėjo Murray valstybiniame universitete. 1996 m. NBA naujokų biržoje 46-uoju šaukimu pašauktas į Portlando „Trail Blazers“ komandą, pasirašė 1-erių metų sutartį 1996–1997 m. NBA sezonui. Debiutas NBA nebuvo sėkmingas: per visą sezoną jis sužaidė tik 21 rungtynes, aikštėje vidutiniškai praleisdavo po 8,8 min. ir pelnydavo po 3,9 taško. Po to M. Brownas persikėlė į Europą, rungtyniavo Prancūzijos Po Ortezo „Élan Béarnais“ komandoje. Vasarą grįžo į NBA, sudarė sutartį su Klivlando „Cavaliers“, tačiau vos po 6 rungtynių buvo atleistas. Prancūzijoje žaidė Limožo CSP komandoje, laimėjusioje Prancūzijos lygą ir taurę. M. Brownas buvo išrinktas geriausiu Prancūzijos lygos legionieriumi.

2000 m. vasarą Marcusas perėjo į Trevizo „Benetton“ komandą, bet jau kitą sezoną pradėjo žaisti su Stambulo „Efes Pilsen“ (Turkija), kurioje žaidė du metus. Joje pasižymėjo itin dideliu rezultatyvumu ir naudingumu. 2003 m. pakviestas į Maskvos CSKA, kur nors ir buvo vienas naudingiausių, tačiau (tuo metu turtingiausiam Europos klubui) du kartus iš eilės nepavyko laimėti Eurolygos, todėl pasibaigus 2004–2005 m. Eurolygos sezonui, M. Brownas buvo atleistas.

2005 m. vasarą pradėjo žaisti Malagos Malagos „Unicaja“, kur pradžioje pasižymėjo dideliu naudingumu, bet 2006–2007 m. Eurolygos sezono metu patyręs sunkią traumą, didžiąją dalį sezono buvo priverstas praleisti. Po to neatgavo savo sportinės formos, todėl Ispanijos klubas nutraukė sutartį. Pradėjo rungtyniauti su LKL čempionais Kauno „Žalgiriu“ (dėl sutarties tarpininkavo Marcuso „bendraklubis“ Arvydas Sabonis). 2008 m. spalio 20 d. M. Brownas abipusiu susitarimu buvo paskolintas Tel Avivo „Maccabi“ klubui, http://www.zalgiris.lt/LT/naujienos/zinutes/4153/  tačiau 2009 m. liepos pabaigoje sugrįžo į Kauno „Žalgirį“.http://www.zalgiris.lt/LT/naujienos/zinutes/4668/  2009 m. gruodžio pradžioje pratęsė sutartį su Kauno „Žalgiriu“ dar vieneriems metams – iki 2010–2011 m. sezono pabaigos.http://www.zalgiris.lt/LT/naujienos/zinutes/5064/ 

Kauno „Žalgiriui“ 2010–2011 m. LKL sezono finalo serijos metu atleidus vyr. trenerį D. Maskoliūną, M. Brownas drauge su komandos kapitonu D. Šalenga perėmė komandos vairą, o gegužės 20 d. buvo paskirtas komandos vyr. treneriu.http://www.krepsinis.net/m-brownas-paskirtas-zalgirio-vyr-treneriu-142441.html

2011 m. spalio 12 d. baigė profesionalaus krepšininko karjerą.http://www.euroleague.net/news/i/88069/180/scoring-king-marcus-brown-retires

 Pasiekimai 
 1998, 2000 m. Prancūzijos krepšinio lygos čempionas
 2000 m. Prancūzijos krepšinio taurės laimėtojas
 2000 m. geriausias Prancūzijos krepšinio lygos legionierius
 2000 m. R. Koračo taurės laimėtojas
 2002 m. Turkijos krepšinio taurės laimėtojas
 2003 m. Turkijos krepšinio lygos čempionas
 2004, 2005 m. Rusijos krepšinio lygos čempionas
 2005 m. Rusijos krepšinio taurės laimėtojas
 2004, 2007 m. Eurolygos 3 vietos laimėtojas
 2008, 2010, 2011 m. BBL čempionas
 2008, 2011 m. Lietuvos krepšinio federacijos taurės laimėtojas
 2008, 2011 m. Lietuvos krepšinio lygos čempionas

 Statistika 

 Eurolyga 
SezonasKomanda2000–2001Trevizo „Benetton“20835.3.496.424.8753.12.82.0.020.321.22001–2002Stambulo „Efes Pilsen“191734.9.453.423.8802.93.41.8.117.518.02002–2003Stambulo „Efes Pilsen“191735.4.513.442.8432.62.61.3.019.621.42003–2004Maskvos „CSKA“212134.3.510.382.8802.34.21.4.118.721.62004–2005Maskvos „CSKA“242432.4.428.330.8042.93.11.3.016.016.82005–2006Malagos „Unicaja“242432.4.428.330.8042.93.11.3.016.016.82006–2007Malagos „Unicaja“8219.2.354.350.9381.51.3.5.07.04.62007–2008Kauno „Žalgiris“202029.9.474.418.9062.41.4.6.214.412.82008–2009Tel Avivo „Maccabi“161529.7.478.417.7822.32.2.6.012.312.12009–2010Kauno „Žalgiris“161625.4.393.397.9362.01.7.5.111.610.22010–2011Kauno „Žalgiris“6316.3.235.3081.0001.2.8.2.23.75Per karjerą17916331.0.458.395.8572.52.61.0.115.315.4

 NBA 
SezonasKomanda1996–1997Portlando „Trail Blazers“2108.8.400406.684.71.0.4.13.91999–2000Detroito „Pistons“607.5.2860001.0001.2.5.0.01.7

 Išnašos 

 Nuorodos 
 Euroleague.net puslapis apie žaidėją

Kategorija:JAV krepšininkai
Kategorija:Užsienio krepšininkai Lietuvos komandose